ཞི་ཅིན་ཕིང་གིས་ཀྲུང་རི་ཕྱོགས་གཉིས་པོས་ཀྲུང་རི་དབར་གྱི་ཆབ་སྲིད་ཀྱི་ཡིག་ཆ་བཞིར་ཐོག་མཐའ་བར་གསུམ་དུ་བརྩི་སྲུང་ཞུས་ནས་ཆབ་སྲིད་ཀྱི་རྨང་གཞི་སྲ་བརྟན་དུ་གཏོང་བ་དང་།ཡང་དག་པའི་ཁ་ཕྱོགས་སྟངས་འཛིན་བྱེད་པ།འགལ་ཟླ་དགེ་མཚན་ལྡན་པའི་ངང་དོ་དམ་ཚོད་འཛིན་བྱེད་པ་མ་ཟད།ལྷག་པར་དུ་རི་པིན་ཕྱོགས་ཀྱིས་ལོ་རྒྱུས་དང་ཐའེ་དབན་སོགས་ཀྱི་ཚོར་སྣང་སྐྱེན་པའི་གནད་དོན་ཐག་གཅོད་འོས་འཚམ་དང་ཡག་པོ་བྱས་ནས་རྣམ་པ་བཟང་པོ་ཞིག་བཏོད་དེ་ཐུན་མོང་གི་ཁེ་ཕན་རྒྱུན་ཆད་མེད་པར་ཆེ་རུ་གཏོང་དགོས།ང་ཚོས་རི་པིན་ཕྱོགས་ཀྲུང་གོའི་སྒྱུར་བཅོས་སྒོ་དབྱེའི་འཕེལ་རིམ་ནང་མུ་མཐུད་ཧུར་ཐག་ཞུགས་ཏེ་མཉམ་དུ་དར་རྒྱས་གོང་འཕེལ་ཡོང་རྒྱུར་དགའ་བསུ་ཞུ་རྒྱུ་ཡིན།རྒྱུད་གཅིག་ལམ་གཅིགགི་གྲོས་འགོ་བཏོན་པ་དེས་ཀྲུང་རི་དབར་གཉིས་ཕན་མཉམ་ལས་གཏིང་ཟབ་བྱ་རྒྱུར་ལས་སྟེགས་དང་ཚོད་ལྟ་བྱ་ཡུལ་གསར་པ་ཞིག་བྱུང་ཡོད་ཅེས་ནན་གསུངས་གནང་བ་རེད།